Giórgos Dónis

Geórgios ”Giórgos” Dónis (, s. 29. lokakuuta 1969) on kreikkalainen jalkapallovalmentaja ja entinen keskikenttäpelaaja. Tammikuusta 2022 lähtien hän on toiminut Al Fatehin päävalmentajana.

Pelaajaurallaan Dónis oli ensimmäinen Englannin Valioliigassa pelannut kreikkalainen siirtyessään Blackburn Roversiin vuonna 1996.

Ura pelaajana

Dónis aloitti uransa PAS Gianninan joukkueessa 1990. Hän löi itsensä läpi heti debyyttikaudellaan ja suurseura Panathinaikos FC ostikin miehen riviinsä jo seuraavana vuonna. Hän edusti Panathinaikosta viisi kautta ja oli mukana johdattamassa joukkuetta Mestarien liigan välieriin kaudella 1995/96. Euromenetys teki Dóniksesta tunnetun myös Kreikan ulkopuolella ja kesällä 1996 hän siirtyi ensimmäisenä kreikkalaispelaajana Englannin Valioliigaan, Blackburn Roversin joukkueeseen. Siirtosumma oli myös tuolloinen kreikan ennätys.

Kausi Blackburnissa ei sujunut täysin suunnitelmien mukaan, ja Dónis pelasi vain 22 liigaottelussa tehden kauden aikana kaksi maalia. Kesällä 1997 Dónis kuitenkin jätti Blackburnin ja palasi kotimaahansa. Hän edusti seuraavan kauden AEK Ateena ja palasi vielä 1999 Englantiin, Sheffield Unitediin. Ura ei kuitenkaan lähtenyt enää uuteen nousuun ja kauden 1999/2000 hän edusti Huddersfield Townia. Dónis palasi vielä kaudeksi 2000/01 AEK Ateenaan, jossa lopetti uransa 31-vuotiaana.

Kreikan maajoukkueessa Dónis pelasi vuosina 1991–97 yhteensä 24 maaottelua tehden niissä viisi maalia. Hän ei kuitenkaan ollut mukanana Kreikan joukkueessa MM-kisoissa 1994.

Meriitit pelaajana

 Kreikan mestaruus (2): 1995, 1996
 Kreikan cup (3): 1993, 1994, 1995
 Kreikan supercup (2): 1993, 1994

Ura valmentajana

Dónis aloitti valmennusuransa 2003 Ilisiakosin joukkueessa. Yhden kauden jälkeen hän siirtyi Larissan päävalmentajaksi ja johdatti juuri Beta Ethnikiin nousseen seuran divisioonan mestariksi ja nousuun Kreikan Superliigaan. Hyvä menestys jatkui myös pääsarjatasolla kahdeksannen ja kymmenennen sijan myötä. Kaudella 2006/07 seura nappasi yllättäen Kreikan cupin mestaruuden kaadettuaan Panathinaikosin finaalissa 2–1.Unlikely Larissa take Greek Cup  Seuraavalla kaudella Dónis luotsasi Larissan eurokentille ja UEFA Cupin karsinnoissa kaatui juuri Blackburn Rovers.Larissa explain it all  Kausi 2007/08 päättyi lopulta komeasti kuudenteen sijaan liigassa. Dónis jätti tehtävänsä Larissassa huhtikuussa 2008 ja siirtyi AEK Ateenan päävalmentajaksi.Donis handed AEK post  Suurseurassa oli kuitenkin tuulista, ja Dóniksen pesti jäi puolivuotiseksi. Kehno menestys UEFA Cupissa johti potkuihin marraskuussa 2008.Donis's brief tenure at AEK is over  

Heinäkuussa 2009 Dónis siirtyi Kreikan Superliigaan nousseen Atromitosin päävalmentajaksi.Giorgos Donis Kaudella 2010/11 Dónis johdatti Atromitosin Kreikan cupin loppuotteluun, jossa se kuitenkin hävisi hänen entiselle seuralleen AEK:lle 3–0. Dónis toisti tempun kaudella 2011/12, mutta mestaruus jäi edelleen haaveeksi Olympiakosin vietyä finaali nimiinsä jatkoajan jälkeen 2–1.Olympiakos win Greek Cup to seal domestic double  Kreikan liigassa Atromitos sijoittui loistavasti neljänneksi. Kauden jälkeen Dónis siirtyi maan suurseuroihin kuuluvan PAOK Thessalonikin päävalmentajaksi.PAOK names Donis as coach  Pesti PAOKissa päättyi kuitenkin potkuihin jo huhtikuussa 2013, kun seura hävisi Kreikan cupin välierissä Asteras Tripolisille.Λύνεται το συμβόλαιο με Δώνη, παίζει και του Ιβάν 

Lokakuussa 2013 Dónis teki kauden loppuun ulottuvan sopimuksen kyproslaisseura APOELin kanssa. Dóniksen johdolla APOEL voitti Kyproksen liigamestaruuden kaudella 2013/14. Liigan voitto huipensi seuran kauden, sillä pari viikkoa aiemmin APOEL oli voittanut Kyproksen cupin. Kaudella 2014/15 Dónis luotsasi APOEL:n Mestarien liigan lohkovaiheeseen, jossa saavutukseksi jäi yksi tasapelipiste AFC Ajaxia vastaan. Tammikuussa 2015 heikot peliesitykset kotimaan liigassa johtivat Dóniksen potkuihin.

Helmikuun lopulla 2015 Dóniksesta tuli saudiseura Al-Hilalin päävalmentaja. Dóniksen johdolla seura voitti Kings Cup of Championsin kesällä 2015. Dónis sai potkut seurasta toukokuussa 2016.AL HILAL PART COMPANY WITH DONIS

Heinäkuussa 2016 Dónis allekirjoitti kahden sopimuksen Al-Sharjahin kanssa.Donis arrives to take charge of Al Sharjah Joukkueen heikko menestys johti kuitenkin Dónisin potkuihin jo tammikuussa 2017.Sharjah end Donis' reign as coach

Elokuun alussa 2017 Dónis palasi kyproslaisen APOELin päävalmentajaksi.DONIS RETURNS TO TURN THE TIDE FOR APOEL  Dónisin johdolla APOEL selvitti tiensä Mestarien liigan lohkovaiheeseen.RETURNS TO LEAD APOEL TO CHAMPIONS LEAGUE GROUP STAGES APOEL pelasi lohkovaiheessa kaksi tasapeliä ja jäi heikomman maalieronsa turvin lohkojumboksi Borussia Dortmundin taakse. Dónis sai potkut tehtävistään maaliskuussa 2018, kun APOEL putosi Kreikan liigan kärjestä kärsittyään 4-2 tappion Apollon Limassolille.Τελειώνει από τον ΑΠΟΕΛ ο Δώνης

Kesäkuussa 2018 Dónis allekirjoitti kaksivuotisen sopimuksen Panathinaikosin kanssa.Giorgos Donis will sign contract with Panathinaikos until 2020 Dónis valmensi Panathinaikosia kaksi kautta ja joukkue sijoittui parhaimmillaan neljänneksi hänen jälkimmäisellä kaudellaan. Dónis jätti seuran kauden 2019/20 jälkeen. Lähdön taustalla olivat erimielisyydet seurajohdon kanssa..Αποχωρεί από τον Παναθηναϊκό ο Δώνης στο τέλος τη σεζόν

Elokuussa 2020 Dónis allekirjoitti kaksivuotisen sopimuksen israelilaisen Maccabi Tel Avivin kanssa.Donis unveiled as new Maccabi Tel Aviv boss Dónis luotsasi seuran Eurooppa-liigan pudotuspeleihin, mutta tulokset Israelin liigassa eivät tyydyttäneet seurajohtoa ja hän sai potkut joulukuussa 2020.Israeli champion Maccabi Tel Aviv fire Greek head coach Giorgos Donis 

Maaliskuussa 2021 Dónisista tuli saudiarabialaisen Al Wehdan päävalmentaja.Έκλεισε στην Αλ Ουάχντα ο Γιώργος Δώνης Hän luotsasi seuraa kauden loppuun saakka. Tammikuussa 2022 hänestä tuli Al Fatehin päävalmentaja.عد «ذهب» و«هبوط».. دونيس يعود مدربا للفتح

Meriitit valmentajana

 Saudi Crown Prince Cup: 2016
 Kings Cup of Champions: 2015
 Saudi-Arabian supercup: 2015
 Kyproksen mestaruus: 2014
 Kyproksen cup: 2014
 Beta Ethniki: 2005
 Kreikan cup: 2007
Hopeaa (2): 2011, 2012

Lähteet

Luokka:Elävät henkilöt
Luokka:Kreikkalaiset jalkapalloilijat
Luokka:Kreikkalaiset jalkapallovalmentajat
Luokka:Vuonna 1969 syntyneet